ອອສເຕຣເລຍຍັງປະເຊີນ ກັບໄພນໍ້າຖ້ວມຢ່າງໜັກ
ພວກເຮືອບິນທະຫານກໍາລັງ ສົ່ງເຄື່ອງບັນເທົາທຸກໄປຍັງເມືອງນຶ່ງໃນລັດ Queensland ອອສເຕຣເລຍ.
ເຮືອບິນທະຫານກໍາລັງສົ່ງສະບຽງບັນເທົາທຸກໄປຍັງເມືອງແຫ່ງນຶ່ງໃນລັດ Queensland ໃນພາກຕາເວັນອອກສຽງເໜືອຂອງປະເທດ ບ່ອນທີ່ມີການ ພະຍາກອນວ່າ ນໍ້າຖວມຈະສືບຕໍ່ສູງຂຶ້ນຢ່າງນ້ອຍ ໄປຮອດແລງວັນອັງຄານ ມື້ອື່ນ ບັນດາເຈົ້າໜ້າທີ່ກ່າວວ່າ ເມືອງ Rockhampton ໄດ້ຖືກຕັດຂາດຈາກນະຄອນຫລວງ Brisbane ຂອງລັດດັ່ງກ່າວ ແລະ ອາດສາມາດຖືກນໍ້າຖ້ວມ ອ້ອມໝົດໃນໄວໆນີ້ ໄພນໍ້າຖ້ວມ ທີ່ໄດ້ແຜ່ລາມອອກໄປຕັ້ງແຕ່ຕົ້ນສັບປະດາແລ້ວນີ້ ເວລານີ້ແມ່ນໄດ້ປົກຄຸມເນື້ອທີ່ກວ້າງປະມານເທົ່າໆກັນກັບເນື້ອທີ່ດິນທັງໝົດຂອງເຢຍຣະມັນກັບຝຣັ່ງຮວມກັນ ແລະກໍາລັງສົ່ງຜົນສະທ້ອນແກ່ປະຊາຊົນຈໍານວນຫລາຍເຖິງ 2 ແສນຄົນ ເຈົ້າໜ້າທີ່ລັດ ທີ່ກໍາກັບນໍາຄວາມປອດໄພຂອງປະຊາຄົມໃນ ລັດ Queensland ກ່າວຕໍ່ວີໂອເອວ່າ ຄວາມເສຍຫາຍແມ່ນ ກະປະມານວ່າ ຕົກເປັນຈໍານວນຫລາຍຕື້ດອນລາ ຮວມທັງຫລາຍຮ້ອຍລ້ານໃນການສູນເສຍ ຜົນຜະລິດຈາກບໍ່ຖານຫິນແຫ່ງຕ່າງໆໃນລັດນັ້ນ ເຈົ້າໜ້າທີ່ທ່ານນີ້ກ່າວຕໍ່ໄປວ່າມັນຈະໃຊ້ ເວລາປະມານ 2 ປີ ຈຶ່ງຈະເຮັດໃຫ້ສະພາບການໃນລັດດັ່ງກ່າວກັບຄືນສູ່ສະພາບເດີມໄດ້ ໃນບາງເຂດ ມີການຢືນຢັນວ່າ ມາຮອດປັດຈຸບັນນີ້ ມີຄົນເສຍຊີວິດໄປແລ້ວຜູ້ນຶ່ງ ແລະອີກ2 ຄົນ ຍັງຊອກຫາບໍ່ເຫັນໃນໄພນໍ້າຖ້ວມຄັ້ງນີ້